**ACTA DE LA SESSIÓ EXTRAORDINÀRIA DE PLE DE L’AJUNTAMENT DE MONTOLIU DE SEGARRA**

**Núm**: 3/2014

**Dia:** dimarts 15 d’abril de 2014

**Hora d’inici**: 12,30 h

**Hora finalització**: 13,30 h

**Lloc**: Sala de Plens de l’Ajuntament de Montoliu de Segarra

**President:** Sr. Josep Balcells i Sendra

**Regidors Assistents**:

 Sra. Josefina Solé Alsina

 Sr. Ramon Parellada Espuga

**Regidors absents que s’han excusat**:

 Sr. Jordi Miret Garcia

 Sr. David Ferreras Pérez

**Regidors absents que no s’han excusat**: Cap

**Secretària**: Mireia Irla Solà (SAT Consell Comarcal de la Segarra)

**Desenvolupament de la sessió**:

Mireia Irla Solà fa constar que existeix el quòrum legalment exigit establert a l’article 90.1 del Reglament d’Organització, Funcionament i Règim Jurídic de les Entitats Locals aprovat pe RD 2568/85 de 28 de novembre per poder-se desenvolupar la sessió.

**1.- Aprovació de l’acta anterior.**

L’Alcalde demana a la secretària que procedeixi a llegir l’acta del Ple ordinari de 4 de febrer de 2014, que s’aprova per unanimitat dels assistents.

**2.- Aprovació text modificacions no substancials a l’aprovació definitiva del Pla d’Ordenació Urbanística Municipal, Memòria Ambiental i Catàleg de masies i cases rurals de Montoliu de Segarra.**

### Atès que el Ple de l’Ajuntament de Montoliu de Segarra, reunit en data 29 de gener de 2004, va aprovar el document “Programa d’Informació i Participació Ciutadana” del Pla d’Ordenació Urbanística Municipal.

Atès que el Ple de l’Ajuntament de Montoliu de Segarra, reunit en data 13 de gener de 2005, va aprovar inicialment el Pla d’Ordenació Municipal de Montoliu de Segarra, redactat pels arquitectes Antoni Martí i Josep Esteve i formulat per aquest Ajuntament.

Atès que el Ple de l’Ajuntament de Montoliu de Segarra, reunit en data 19 de desembre de 2005, va aprovar resoldre les al.legacions presentades, aprovar el text amb les modificacions substancials incorporades a l’aprovació inicial del POUM i dur a terme una segona informació pública.

Atès que el Ple de l’Ajuntament de Montoliu de Segarra, reunit en data 18 de maig de 2007, va aprovar resoldre les al.legacions a la segona informació pública de l’aprovació inicial del POUM, i aprovar provisionalment l’esmentat POUM.

Atès que el Ple de l’Ajuntament de Montoliu de Segarra, reunit en data 22 de març de 2010, va aprovar la memòria ambiental, que conforma, entre d’altres, l’expedient del POUM de Montoliu de Segarra.

Atès que en data 17 de novembre de 2011, la Comissió Territorial d’Urbanisme de Lleida, va requerir documentació a l’Ajuntament de Montoliu, tot indicant que la resolució de l’esmentat POUM quedava supeditat a la complementació de l’expedient.

Atès que manquen alguns dels informes sectorials que han d’emetre els organismes afectats per raó de llurs competències sectorials d’acord amb el que disposa l’article 85.5 del Text refós de la Llei d’Urbanisme.

Atès el canvi de normativa urbanística transcorregut des de l’inici de la tramitació del POUM l’any 2005

Atès que segons informen els tècnics redactors no s’han produït modificacions substancials del document que va aprovar-se provisionalment pel Ple de data 18 de maig de 2007, d’acord amb el que disposa l’article 112.2 del Decret 305/2006, de 18 de juliol, pel qual s’aprova el Reglament de la Llei d’Urbanisme.

D’acord amb el que disposa l’article 85.1 del Decret Legislatiu 1/2010, de 3 d’agost, Text refós de la Llei d’urbanisme i, la disposició addicional novena del Reial Decret Legislatiu 2/2008, de 20 de juny, pel qual s’aprova el Text refós de la Llei del sòl, que modifica l’article 22.2 c) de la Llei 7/1985, de 2 d’abril, reguladora de bases de règim local, l’òrgan competent per a l’aprovació provisional del POUM és el Ple municipal.

L’alcalde proposa al Ple l’adopció del següent ACORD:

Primer.- Aprovar provisionalment per segona vegada el Pla d’Ordenació Urbanística Municipal del municipi de Montoliu de Segarra, amb tota la documentació que el conforma, redactat pels arquitectes Josep Esteve Vila i Antoni Martí Falip, i formulat per aquest Ajuntament.

Segon.- Sol.licitar els informes sectorials que manquen d’acord amb el que disposa el Decret Legislatiu 1/2010, de 3 d’agost i el Decret 305/2006, de 18 de juliol.

Tercer.- Trametre el Pla d’Ordenació Urbanística Municipal aprovat juntament amb tota la documentació que la conforma a la Comissió Territorial d’Urbanisme de Lleida, als efectes de la seva aprovació definitiva.

La proposta s’aprova per unanimitat dels assistents .

**3.- Aprovació de la proposta de la Diputació de Lleida per la prestació del servei de control de qualitat de les aigües destinades a consum humà de Montoliu de Segarra, i rescissió del servei prestat per Laboratoris Pujol de Guissona.**

Es posposa la seva aprovació, si és el cas, per més endavant.

**4.- Aprovació sol.licitud ajut a l’Institut d’Estudis Ilerdencs en la convocatòria per a la concessió d’ajuts a atorgar per a equipaments culturals (béns immobles) 2014.**

Atès la convocatòria i bases reguladores per a la concessió d’ajuts per a Equipaments Culturals (Béns Immobles) i Equipaments Culturals (Béns Mobles), aprovats per resolucions de la Presidència de l’Institut d’Estudis Ilerdencs núm.114 i 113 respectivament de data 10 de març de 2014; i publicats al BOPL núm. 53 de data 18.03.2014.

Atès que aquest Ajuntament està interessat en sol.licitar ajudes a ambdues línies de convocatòries, donat que no compta amb suficients recursos propis per a fer front a les despeses que comporten.

Atès que els arquitectes Josep Esteve Vila i Lurdes Verdés Pijuan, a instància d’aquest Ajuntament, han presentat un projecte bàsic i d’execució per a l’actuació: “Rehabilitació parcial d’urgència planta 2n pis edifici equipament sociocultural de la Guàrdia-Lada del municipi de Montoliu de Segarra” per l’import de 21.910,27 € (IVA inclòs).

Atès que l’empresa Miquel Angel Muxi,SL, a instància d’aquest Ajuntament, ha presentat un pressupost per a l’adquisició de taules i cadires per a edifici equipament sociocultural, per l’import de 4.595,00 € (IVA inclòs).

L’alcalde proposa al Ple l’aprovació del següents ACORDS:

Primer.- Sol.licitar un ajut de 19.719,24 € per a Equipaments Culturals (Béns Immobles) a l’Institut d’Estudis Ilerdencs, per a l’actuació “Rehabilitació parcial d’urgència planta 2n pis edifici equipament sociocultural de la Guàrdia-Lada del municipi de Montoliu de Segarra”, redactat pels arquitectes Josep Esteve Vila i Lurdes Verdés Pijuan, per un import de 21.910,27 €.

Segon.- Sol.licitar un ajut de 4.135,50 € per a Equipaments Culturals (Béns Mobles) a l’Institut d’Estudis Ilerdencs, per a l’adquisició de taules i cadires plegables per a local sociocultural, per un import de 4.595,00 €, d’acord amb el pressupost presentat per l’empresa Miquel Angel Muxi,SL.

La proposta s’aprova per unanimitat dels membres presents.

**5.- Ratificar i donar compte de Decrets d’Alcaldia.**

Es dóna compte dels següents Decrets d’Alcaldia:

|  |  |  |
| --- | --- | --- |
| NÚM.  | CONCEPTE  | DATA  |
| 13/14 | Nomenament Delegada a la Junta Electoral de Zona eleccions Parlament Europeu 2014. |  1/04/2014 |

Els assistents al Ple se’n donen per assabentats.

**6.- Informe d’alcaldia**

L’alcalde comenta que la vicepresidenta de la Generalitat, Joana Ortega, ha enviat una carta, en la que es sol·licita el compromís i col·laboració amb el Departament de Governació i Relacions Institucionals en l’organització de la consulta sobre el futur polític de Catalunya.

L’alcalde comenta, que si no hi ha opinions en contra per part dels regidors, se li contestaria l’esmentada carta, fent-li saber que des de l’Ajuntament de Montoliu de Segarra es col.laborarà en tot el què sigui possible i estigui emparat dins el marc de la legalitat vigent.

**7.- Precs i preguntes**

No se’n fan.

Finalment, a les 13,30h es dóna per finalitzada la sessió del Ple.

Per això, sense més assumptes a tractar, l’Alcalde aixeca la sessió, de la qual n’estenc la present acta que signo per ordre i amb el seu vistiplau.

L’Alcalde,

Vistiplau,

Sr. Josep Balcells i Sendra Mireia Irla Solà

 Secretaria (SAT Segarra)